उत्तर प्रदेश के मुख्यमंत्री योगी आदित्यनाथ ने वाजपेयी के निधन पर दुख व्यक्त करते हुए कहा कि राष्ट्रहित को सर्वोपरि मानने वाले राजनीति के पुरोधा जैसा उनका विराट व्यक्तित्व मिलना कठिन है। योगी ने यहां शोक संदेश में कहा कि अटल बिहारी वाजपेयी जी के लिए राष्ट्रहित सर्वोपरि था। वाजपेयी जी भारतीय राजनीति में मूल्यों और आदर्शों को प्राथमिकता देने वाले, स्वतंत्र भारत के ढांचागत विकास के दूरदृष्टा थे। भारत के लोकतांत्रिक इतिहास में अटल जी जैसा विराट व्यक्तित्व मिलना कठिन है।